Waqt il-Quddiesa 'In Cœna Domini' li għadha kemm ġiet iċċelebrata fil-Katidral ta' Għawdex minn Mons. Isqof Mario Grech, ingħatat din l-aħbar minn Dun Daniel Sultana, Segretarju Pastorali tad-Djoċesi. "Illum il-Knisja tfakkarna meta Ġesù waqqaf is-Saċerdozju Kattoliku u l- Ewkaristija. F'dan il-jum aħna s-saċerdoti nuru l-għaqda tagħna mal-Isqof tagħna u anki nerġgħu nġeddu l-wegħdiet tagħna bħala saċerdoti. Ta' kull sena f'dan il-jum ukoll fid-Djoċesi aħna s-saċerdoti kien ikollna s-soltu l- esperjenza tal-ġenerożità tal-poplu tagħna li jagħti offerti għas-sosteniment tagħna u kienet tinġabar somma sabiħa. Din is-sena, fiċ-ċirkustanzi li qed ngħixu fihom, wara s-sejħa li għamiltilna inti, aħna s- saċerdoti għażilna li minflok ma ssir ġabra għalina, aħna stess nagħtu offerta biex inkunu ta' servizz għall-poplu tagħna biex jinxtara għall-bżonnijiet ta' ħutna. Huwa ta' sodisfazzjon għalina li rajna lis-saċerdoti tagħna jkunu verament ġenerużi. B'hekk huma qed juru li huma sensibbli u dejjem lesti li jagħtu s-servizz tagħhom lill-poplu ta' Alla fuq l-eżempju li tana Ġesù fiċ-Ċenaklu bil-ħasil tar-riġlejn. Il-ġbir li sar mingħand is-saċerdoti u mill-parroċċi tagħna laħaq is-somma ta' Fuq l-eżempju ta' Ġesù l-Imgħallem li jsir qaddej tagħna u llum jitbaxxa biex jaħslilna riġlejna, il-Knisja f'Għawdex tkompli tistedinna nikkontribwixxu f'din il-kawża tajba. Dawk li jixtiequ jgħinu huma mħeġġa jagħmlu l-għotjiet tagħhom b'wieħed minn dawn il-mezzi: Jiddepożitaw l-għotja tagħhom f'dan il-kont bankarju permezz ta' jew permezz ta' Isem tal-kont: COVID 19 Numru tal-kont: 35452320032 Iċemplu wieħed minn dawn in-numri: Iħallu l-għotja tagħhom mal-Kappillani tal-Parroċċi jew mar-Retturi tal-Knejjes.
Sa Issa l-ġabra fid-Djoċesi ta' Għawdex għal 'ventilator' laħqet is-somma ta' €35,971